DEJVID MORGAN

SAVETNIK AMBASADE KANADE

MEDIJSKA PISMENOST ZA TREĆE DOBA

NARODNA BIBLIOTEKA UŽICE, 30. MART 2022.

Poštovani bibliotekari i saradnici regionalnih biblioteka, poštovani

profesori i učesnici predavanja *Medijska pismenost za treće doba*

u organizaciji Biblioteke PLUS.

Dobar dan, moje ime je Dejvid Morgan i ja sam savetnik u Ambasadi

Kanade u Beogradu.

Izuzetno mi je drago što je naša ambasada bila u mogućnosti da pomogne organizaciju ovog značajnog događaja.

Biblioteke su uvek bile centralno mesto zajednica koje opslužuju. One su pristupačna i bezbedna mesta i predstavljaju suštinski deo stvaranja i održavanja obrazovane i pismene populacije.

Danas su javne biblioteke na prekretnici, jer je pojava novih tehnologija promenila neke od naših čitalačkih navika. Ali naša potreba za zajedničkim prostorima usredsređenim na zajednicu za pronalaženje informacija i povezivanje sa drugima je malo verovatno da će se uskoro promeniti. Ključno je da biblioteke nastave da dele magiju pisane reči i pomažu ljudima da se uspešno kreću kroz digitalni svet.

A ovo je od posebnog značaja za sve starije građane širom sveta, uključujući Kanadu i Srbiju.

Tehnologija i njene primene promenile su način na koji živimo i interakciju sa svetom oko nas. Ovaj sjajni konektor ipak često iza sebe ostavlja starije ljude, posebno one koji su neprivilegovani ili marginalizovani.

Način na koji konzumiramo informacije je drugačiji, kao i čitava medijska scena. Moramo da pomognemo starijim osobama da se osećaju prijatno pregledavajući digitalni svet.

Potrebno je da oni budu u stanju da odaberu informacije koje traže i da mogu da identifikuju tzv. fake news - lažne vesti.

Ovo je jedan od ključnih prerogativa za negovanje društava sa demokratijama u usponu, kao što je Srbija, gde se stariji građani uglavnom oslanjaju na TV kanale, često sa informacijama upitne pouzdanosti.

U Kanadi, starije osobe, osobe sa niskim primanjima i oni koji žive u seoskim

zajednicama, suočavaju se sa većim preprekama za smisleno učešće u

digitalnoj ekonomiji zbog nedostatka izloženosti digitalnim alatima i

digitalnoj pismenosti. Moramo da im pomognemo da premoste jaz u pogledu veština i pristupa.

Postoji nekoliko vladinih i nevladinih programa koji podstiču digitalnu pismenost takozvanih građana trećeg doba, kao što su:

Nacionalni program - Dig-IT obezbeđuje uređaje, podatke i tehničku podršku zajedno sa kursevima digitalnog učenja namenjene starijoj populaciji širom Kanade.

Pokrajinski program na kanadskoj pacifičkoj obali podržava lokalne agencije da pristupe tehnologiji i kreiraju virtuelno programiranje za starije Kanađane.

Prilagođeni program na kanadskom Arktiku povezuje starije i mlade. Takođe podučava digitalne veštine kroz module učenja usmerene na život na severu i razmenu tradicionalnog znanja.

Uveren sam da će Vam današnja prezentacija pomoći da bolje sagledate izazove sa kojima se svakodnevno susrećete sa korisnicima biblioteke, uključujući i seniore u vašim lokalnim sredinama.

Želim Vam puno uspeha. Zahvaljujem se cenjenim profesorima i saradnicima Biblioteke PLUS, kao i Narodnoj biblioteci u Užicu na organizaciji ovog izuzetnog događaja.